
Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion. Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.
Bwriedir yr aseiniad ymchwilio agwedd o ddysgu ac ystyried ymyrraeth berthnasol ar gyfer y grŵp o ddisgyblion dewisir. Dewisir grŵp o blant sydd yn saith mlwydd oed. Bechgyn yw’r disgyblion yma i gyd heb gynllunio hynny; ac maent wedi grwpio gyda’i gilydd yn y dosbarth oherwydd eu galluoedd academaidd, ar ffordd maen’t yn gweithio’n annibynnol yn y dosbarth. 
Gwelais fod angen cefnogaeth arnynt wrth ddarllen ac ysgrifennu yn yr iaith Gymraeg. Maen’t yn dod o gefndiroedd gwahanol; rhai yn dod o gefndiroedd sydd a’i rhieni yn gefnogol yn academaidd a rhai sydd efallai ddim mor gefnogol oherwydd rhwystrau amrywiol. Nid yw llawer o’r gefnogaeth yma’n blaenoriaethu at ddatblygu sgiliau darllen yr unigolyn neu helpu gyda’i gwaith academaidd, a thasgau ymarferol sydd yn hanfodol i’w datblygiad. 
Tanlinellir llyfr Arshad (et al) (2012) strategaethau a chanllawiau i’r athro ddilyn wrth iddynt gymryd ystyriaeth y canllawiau yma. Pwysleisir y llyfr y syniadaeth o “Gyfiawnder Cymdeithasol”, sydd yn pwysleisio fod pob plentyn yn haeddi derbyn chwarae teg. Gan ddilyn y syniadaeth uchod, bydd gan yr athrawes y gefnogaeth ar strategaethau pwrpasol i sicrhau chwarae teg i bawb, a strwythur clir i wneud hynny. 
Nodir Cynulliad Cenedlaethol Cymru (2006) y syniadaeth sydd o dan y ddeddf Diogelu Plant (2004) fod diogelwch plant yn un o’r elfennau mwyaf pwysig sydd yn cael eu hystyried ganddynt. Credaf fod angen i bawb gael y feddylfryd yma yn ogystal, yn enwedig yr athrawon hynny sydd â plant difreiniedig yn eu dosbarthiadau. Pwysig yw nad oes un unigolyn yn teimlo’n anghyfforddus neu’n teimlo’n wahanol na phawb arall. Rwy’n bwriedu cyflwyno ymyrraeth sydd yn cefnogi’r syniadaeth yma.
Pwysleisir rinweddau o’r ddeddf Diogelu Plant (2004) fel saith nod; un ohonynt yw “yn cael gwrandawiad i'w llais, eu trin â pharch, ac yn cael cydnabod eu hil a'u hunaniaeth ddiwylliannol.” Rhaid ystyried y nod yma gan feddwl am y plant rwyf yn canolbwyntio ar. Pwysig yw i beidio eu tanseilio o bawb arall yn y dosbarth er eu cefndiroedd a’u heriau, i sicrhau tegwch a chydraddoldeb i bawb.
I gytuno gyda’r syniadaeth nodwyd eisioes,pwysleisir yr awdur (Jensen,2013) i gefnogi’r unigolion o gartrefi tlawd ac y rhai difreintieig. Nodir “Y Saith Ffactor Ymgysylltu” sef y rhinweddau i sicrhau cydraddoldeb yn yr ysgol. Nodir y ffactorau fel:Iechyd a maeth,Geirfa,Ymdrech ac egni,Meddylfryd,Gallu gwybyddol,Perthynas a Lefel straen. Rhaid fod y rhain yn gweithredu i bob unigolyn iddynt gael y mwyaf allan o’r gwersi a’r tasgau addysgir iddynt. Heb y rhain, bydd rhinweddau fel gwrthdyniad yn cymryd lle, ac ni fydd yr athro’n derbyn sylw llwyr y disgyblion ar dasg. Er enghraifft, os nad oes perthynas da gan y plentyn ar athro,sef yn gallu esbonio’i teimladau a phryderon, ni fydd y canlyniad yr un peth boed rhywun â pherthynas da gyda’r athro.
Nodaf eisioes fod datblygiad y plant y grŵp yn amrywio; er enghraifft gwela rhai o’r disgyblion yn y grŵp hi’n anodd i ffurfio geiriau. Dilyna’r disgyblion y gair gan edrych ar y geg, ac yna nodi’r gair ar bapur. Gwela aelodau eraill o’r grŵp rhifedd a mathemateg yn dryblus yn fwy nac eu llythrennedd. Er fod llawer o debygrwydd rhwng gallu acedemaidd y grŵp yma, gwelir fod cymysgedd o allu. Bydd yn ddiddorol gweld datblygiad pob unigolyn o ddefnyddio ymyrraeth pwrpasol.
Rhaid cyfaddef nid yw un unigolyn yn datblygu ar yr un cyflymder ac un arall, neu yn cyrraedd yr un ddilsgwyliadau a’i gilydd. Ar yr un pryd dylid holi ydy’r ffordd o addysgu fel dosbarth neu grŵp bach fel gwnewn i’r ymyrraeth yn helpu’r unigolion i ddatblygu eu gallu i’r eithaf? Neu byddai dysgu un i un yn helpu’r disgyblion yma’n well?
Pwysleisir (UNICEF 2007, t135) y pwynt nodir uchod gan ddweud –
“Gwir fesur safle cenedl yw’r modd mae’n trin ei phlant- eu hiechyd a’u diogelwch, eu sicrwydd materol, eu haddysg a’u cymdeithasu, a’r ymdeimlad o gael eu caru, eu gwerthfawrogi, eu cynnwys yn y teuluoedd a’r cymdeithasau y cawsant eu geni iddynt.” 
Esbonnir y dyfyniad uchod rinweddau o ddiffinio “cenedl”, er efallai nad yw ambell blentyn yn fy ngrŵp yn derbyn y rhinweddau yma yn y cartref, fel y rhinwedd o deimlad o werthfawrogiad. Ein rôl ni yn yr ysgol yw peidio gadael y rhinweddau yma i effeithio’r unigolyn a gwneud iddynt deimlo gallant gyflawni yr un peth a phawb arall. Yn yr un modd, gall yr athro gymryd y rôl yn croesawgar, gan wneud i’r plant ddeall eu bod yn ddiogel a bydd eu syniadau’n cael eu clywed a’i bod yn cael eu gwerthfawrogi yno.
Canfu mewnbwn wahanol ar wefan YouGov (Bonnie Gardiner, 2012), gan holi’r cwestiwn “Llythrennedd neu rifedd, pa un sydd yn fwy pwysig na’r llall?”. Gwelir ymchwil fod llawer o bobl ifanc yn gadael yr ysgol heb wybodaeth gadarn o un o’r pynciau craidd yma, ac yn gweld hi’n anodd i fod yn hyderus yn y pwnc. Dengys o’r ymchwil mai llythrennedd sydd yn codi’r mwyaf o embaras i’r unigolion bu’n cymryd rhan, wrth iddynt nodi ei fod yn fwy amlwg os nad ydych yn gallu darllen er enghraifft i’w gymharu gyda rhifedd a fedrir cuddio’r ffaith yn well. 
Nodir (Saul McLeod, 2018) syniadaeth Piaget (1896 – 1980) fod camau penodol rydym yn datblygu. Tanlinellir y camau yma o fewn oed, sef 0-2 y datblygiad synhwyrol-weithredol, 2-7 oed yn datblygu’n gynweithredol,7-11 oed yn datblygu’n weithredol diriaethol ac o un ar ddeg a thu hwnt, yn datblygu’n weithredol ffurfiol. 
Yr ymyrraeth ddewisiais i’r disgyblion oedd Tric a Chlic, oherwydd fod llawer o’r disgyblion yn gweld hi’n anodd i adnabod llythrennau a ffurfio geiriau. Bydd yr ymyrraeth benodol yma’n gymorth iddynt wrth ddatblygu’r dechneg o ddysgu iaith. Y sgiliau byddant yn datblygu fydd adnabod llythrennau unigol, yn ogystal â ffurfio geiriau defnyddiwn bob dydd.
Penderfynais dargedi’r agwedd o ddysgu Iaith a Llythrennedd, gan credaf mai dyma’r elfen mai llawer o ddisgyblion y grŵp yn gweld hi’n anodd ei ddeall a mastroli; a gwelais fod llawer yn cael trafferth wrth ei feistroli gan arwain at dim dealltwriaeth gadarn wrth iddynt dyfu yn oedolion, gan achosi trafferthion yn y dyfodol.
Iaith Saesneg yw iaith yr aelwyd gyda rhan fwyaf o aelodau’r grŵp, ac maen’t yn gweld hi’n rwystr i ddefnyddio’r iaith yn ysgrifenedig ac i ddarllen yn bennaf. Maen’t wedi datblygu i ddefnyddio’r iaith ar lafar, sef y cam gyntaf o ddysgu iaith. Maen’t yn gweld hi’n anodd yn ogystal i ddeall ffoneg yr iaith. Gellir dadlau hefyd gan ei bod yn saith oed, cyflwynir yr iaith Saesneg iddynt yn yr ysgol.Gall hyn fod yn dryblus iddynt gan nad ydynt wedi cael gaffael ar un iaith yn iawn eto, heb sôn am ddadansoddi a deall dwy iaith. Yn y sefyllfa hon, mae’n dda fod cynorthwyydd yn y dosbarth yn medru fod yn gymorth i’r disgyblion pan fo angen. 
O brofiad personol, pan oeddwn allan ar ymarfer dysgu, roedd cael cynorthwyydd yn helpu’r disgyblion oedd angen cymorth ychwanegol yn gymorth eithriadol o bwysig i’r unigolion hynny. Heb ei cymorth, roedd diffyg canolbwyntio yn arwain at llwyr ymgolli yn y gwaith, yn arwain at achosi helynt yn y dosbarth. Felly roedd yr unigolion hynny yn colli amser euraidd o ddygsu elfennau pwysig i’w paratoi i fywyd.
Tanlinellir y pwynt uchod fod cael dwy iaith yn rhwystr i’r disgyblion, ond wrth edrych ar ochr arall y geiniog, dywedir Mudiad Ysgolion Meithrin (2008 t5) fod cael dwy iaith yn “helpu plant i dyfu’n fwy ymwybodol o iaith a sut y mae iaith yn gweithio”. Yn ogystal nodwyd fod y plant sydd yn ddwyieithog ar y blaen wrth ddysgu darllen ac eu bod yn gweld llai o bwys ar sain geiriau, a mwy am eu hystyr (t3). Pwynt arall i nodi yw fod llawer yn credu fod dysgu caneuon yn helpu plant i ddysgu geirfa, yn ogystal a chofio’r rhythm neu patrwm y caneuon hynny.
Dewisais yr agwedd yma i ymchwilio’n ddyfnach oherwydd bod gennyf ddiddordeb mawr o weld datblygiad iaith a llythrennedd disgyblion gydag ymyrraeth lwyddiannus i bob disgybl. Er i’r disgyblion gael llawer o brofiad o glywed yr iaith yn yr ysgol am flynyddoedd, mae dal yn her iddynt wrth ddod i ysgrifennu a darllen. Bydd ymyrraerth Tric a Chlic mewn grwpiau bach yn galluogi iddynt gael sylw mwy pendant yn ogystal a chael mwy o amser i ateb cwestiwn ynlle rhywun arall yn ateb drostynt os mewn ffurf dysgu dosbarth cyfan; byddant yn gallu gweld y datblygiad yr unigolyn yn haws mewn grŵp bach hefyd.  
Mae’r ddogfen “Defnyddio Storîau fel Modd i Ddatblygu Llafaredd Plant Ifanc” (2012,t46) yn nodi’r syniadaeth fod plant yn cael caffael yn iaith drwy adrodd straeon iddynt. Pwysig yw fod plant wedi derbyn y gefnogaeth yma, yn enwedig disgyblion yn fy ngrŵp i. Noda llawer o athrawon fod hi’n bwysig cyn i blant ddechrau ysgol, i adrodd hwiangerddi a rhigymau iddynt, gan ddarllen yn ogystal fel dywed Mudiad Ysgolion Meithrin (2008 t 5). Er hyn, credaf nid oes rhaid fod cyfyngder i oed i ddysgu ganeuon a rhigymau. Os nad ydy’r unigolion wedi cael gaffael ar yr iaith a fod y ffurf yma’n gweithio iddynt, cario ymlaen i’w ddefnyddio yw’r ateb. Yn fy ymyrraeth, mae elfen yno lle defnyddiaf stori i atgyfnerthu dysg ar ôl y brif dasg. Mae’n bwysig i’r disgyblion glywed y gair yn ogystal a’i ddarllen a’i hysgrifennu. 
Tanlinella llawer fod iaith ddim yn fwy na siarad, ond dadleuwn fod iaith yn golygu llawer mwy na hynny. Credir mai’r “Arfau Cyfathrebu” sydd angen i faestroli iaith yw’r llais, sef y sŵn, lleferydd, sef y ffordd rydym yn mynegi’r iaith fel ein tafod neu wefusau; ac iaith, sef y llafar, ysgrifenedig neu arwyddo ystumiau'r corff. Nodir Cowie (2012:83) fod pedwar agwedd benodol o iaith sef pragmatiaeth, ffonoleg, cystrawen a semanteg. Cytunaf gyda syniadaeth Cowie (2012:83),credaf fod angen yr hanfodion yma i gyd i gael caffael cryf ar iaith a gwneud yr iaith yn ddealladwy i unrhyw un sydd yn eu dysgu.
Nodir (Praveen Shrestha, 2017) syniadaeth Skinner(1953,1957) sydd yn cytuno gyda fy syniad o gaffael iaith, gyda’r Theori Ymddygiad. Dylanwadir ein hamgylchedd, a chyfrannu at sut rydym yn cyrraedd ein potensial o ddysgu y mwyaf gallwn o iaith. Yn ogystal, fe ddywedai i wobrwyo’r plant os ydynt yn gwneud rhywbeth da a’i chosbi os ydynt yn gwneud rhywbeth drwg.Credaf byddai’r syniadaeth yn gweithio wrth wneud yr ymyrraeth. Byddant yn canolbwyntio’n well ar y dasg dan sylw wrth wybod cant eu gwobrwyo. Hefyd, byddant yn mynegi hyder yn eu gwaith, ac yn annog hwy i ddefnyddio’r iaith efallai tu allan i furiau’r ysgol.
Rheswm arall credaf, sydd yn cytuno gyda syniadaeth Bruner (1982). Nodir (Mcleod, 2019) y Ddamcaniaeth Gwybyddol, gan ddweud mai dyma’r “cyfnod allweddol” i addysgu a dysgu’r iaith, sef pan fo’r disgyblion o fewn oed ifanc. Gwelir hwy’r angen o sgaffaldio iaith yn ogystal, fel noda Parth Datblygiad Procsimol Vygotsky (2019) ar wefan Simplypsychology.org. Credaf yn gryf yn y syniadaeth fod angen sgaffald cael y gefnogaeth o eraill yn ddefnyddiol iawn wrth ddysgu iaith.
Pwysleisir (Breon, 2014) pan yn blentyn mae llai o wybodaeth gymhleth i’w ddehongli, ac yn dysgu i gysylltu geiriau a’i hystyr. Pan ddysgir oedolyn iaith, mae'n rhaid i chi gysylltu’r gair a’i hystyr yn ogystal â dysgu'r holl reolau gramadegol gan felly wneud ail iaith yn fwy anodd iddynt ddysgu.
Cysylltir (Macblain,2014) y syniadaeth rhwng yr hanfodiaeth y meddwl, iaith a dysgu. Gan mai grŵp gallu is y dosbarth rwy’n canolbwyntio arno, mae’n hanfodol fod y rhinweddau yma i gyd yn cysylltu yn eu meddyliau fel nodir (Jensen,2013). Os gwelir fod eu meddyliau rhyw le arall, ni fyddant yn dysgu’r iaith i’w botensial mwyaf. Yr un peth gwelir os nad ydynt yn y meddylfryd o ddysgu, ni fydd ei meddyliau ar dasg, ac ni fyddant yn datblygu’r iaith.
Gwelir heriau i ddatblygiad yr elfen Iaith a Llythrennedd er iddi gynnwys lawer o bethau cadarnhaol. Efallai fod y disgyblion sydd yn dysgu’r iaith wedi cael profiad gwael o fodelau iaith; neu efallai fod ganddynt anawsterau iaith benodol sydd yn gwneud i ddysgu iaith fod yn heriol iddynt. Ystyriaeth arall yw fod gymaint o wahanol ddulliau o gyfathrebu i’w gael, ac efallai byddai’n cymryd gormod o amser i ddadansoddi pa ddull sydd orau i’r unigolion i addysgu; er enghraifft helpu hwy i ddarllen gan ddefnyddio’r athro yn gymorth. Her arall fyddai anhwylderau iaith ac efallai fod ganddynt rwystrau cymdeithasol sydd yn atal iddynt ddefnyddio’u hiaith, fel anhwylder llafaredd neu swilder.  
Yn ôl Llywodraeth Cymru (2015:3)
“Mae’n rhaid i ymarferwyr ddeall sut mae plant yn datblygu a chynllunio cwricwlwm priodol sy’n ystyried anghenion datblygu plant a’r sgiliau y mae eu hangen arnynt i dyfu i fod yn ddysgwyr hyderus.”   
Amlinellir y syniadaeth fod pob plentyn yn datblygu’n wahanol ac felly angen ffordd wahanol iddynt ddatblygu ei dysg, sydd yn gwrth-ddweud y pwynt nodir uchod, sef nid yw pob plentyn yn dysgu'r un ffordd nac ar yr un raddfa a’i gilydd pa bynnag eu hoed.
Cofiaf am y ffactorau yma wrth chwilio am yr ymyrraeth ddefnyddiol i bob disgybl yn y grŵp; gan gofio fod plant yn datblygu yn gorfforol, gwybyddol,ieithyddol,emosiynol,cymdeithasol,ysbrydol a’i personoliaeth;mae’r rhain yn ffactorau i’w gofio wrth chwilio am yr ymyrraeth ddefnyddiol i bawb.
Nodir Chris Quigley Education (2020) fod cynnydd fel ehangu a dyfnhau ein dealltwriaeth, ein sgiliau a’n dealltwriaeth o rywbeth. I gydfynd gyda hyn diffinnir modelau cynnydd gan Lywodraeth Cymru (2020) fel y ganlyn:
 “Ehangder a dyfnder gwybodaeth cynyddol,Dyfnhau'r ddealltwriaeth o'r syniadau a'r disgyblaethau,Mireinio a soffistigeiddrwydd cynyddol wrth ddefnyddio a chymhwyso sgiliau,Creu cysylltiadau a throsglwyddo dysgu i gyd-destunau newydd,Cynyddu effeithiolrwydd”.
Yn ychwanegol i’r esboniadau uchod, yn ein sefyllfa ni, gellir y camau cynnydd mae’r disgyblion yn datblygu amrywio. Gwybyddus yw bod plant yn gwneud cynnydd ar raddfa wahanol i’w cyfoedion, meddylais am ymyrraeth fydd yn gymorth i bawb yn y grŵp.Hynny yw, ein bod yn medru addasu’r ymyrraeth ar gyfer anghenion penodol bob disgybl. 
 Atgyfnerthir y pwynt yma gan Smith,P a Dawes,L (2014,t31) gan ddweud-
“To be a teacher is to be in the powerful and important position of orchestrator of the classroom, manager of learning, and evaluator of progress.”
Ni ellir anwybyddu’r ffaith fod y camau mae’r athro’n rhoi yn eu lle er lles y plentyn a’i chynnydd yn dylanwadu’n fawr at ganlyniad a lefel y cynnydd cyflawnir. Angenrheidiol yw cefnogi ac annog y cynnydd yma o’r unigolion. Gwerthusa’r athrawon ar gynnydd eu disgyblion yn gyson, gan roi camau perthnasol yn eu lle ar gyfer yr unigolion. Fedrir yr unigolion hynny wybod am eu cynnydd wrth gael adborth cyson wrth yr athrawon a chyfoedion, gwobrau, hunanasesu eu gwaith a derbyn adroddiadau ffurfiol.
Gobeithiaf yn y Cwricwlwm i Gymru (2022) fydd cyfleoedd i’r athrawon fod yn fwy rhydd o ran lleihau lefelau dwys. Continiwm fydd y cwricwlwm, er na fydd lefelau o ran blynyddoedd acedemaidd; bydd y dilyniant o ddysg trwy gydol yr ysgol yn amlwg i’r addysgwr a’r dysgwr. 
Pwysleisir Donaldson (2015,t35) fod hybu dilyniant yng ngwaith plant a phobl ifanc yn un o’r meini prawf ar gyfer ein cwricwlwm newydd.Yn yr un modd, gellir fesur cynnydd y disgyblion gan edrych ar gamau cynnydd y cwricwlwm (2022). Dyna sut fedrwn weld ble mae’r disgybl benodol hynny o ran eu cynnydd, ac felly fydd yn ddefnyddiol yn ystod dadansoddi’r ymyrraeth cywir os bo angen. Gellir dadlau ni fydd yr athro’n medru rhoi gymaint o adborth unigol i’r disgyblion gyda’r cwricwlwm newydd gan fod y pedwar lefel yn eang iawn, ac efallai fydd yr unigolyn ddim yn cyrraedd un lefel pedant ym mhob maes. Wrth edrych ar ochr arall y ddadl, ni fydd y cwricwlwm gymaint am lefelu, yn hytrach mae’n canolbwyntio ar yr hyn ddysgodd yr unigolion; boed yn sgiliau angenrheidiol bob dydd neu’n acedemaidd. 
Gall y cynorthwyydd sydd yn cynorthwyo’r grŵp helpu’r plant gan ddefnyddio tactegau amrywiol megis “Tacsonomeg Marzano”. Lefelir y broses gan ddefnyddio geirfa wahanol, er enghraifft geirfa syml ar lefel 1 a geiriau mwy heriol wrth gyrraedd lefel 4; yn ogystal â chategoreiddio lefelau fel Adalw, Deall, Dadansoddi a Defnyddio Gwybodaeth.(Wiki.westminsterpublicschools.org.,2020). Defnyddir hwn i ddadansoddi pa eirfa sydd yn addas i’w gallu, ac yna dadansoddi pa lefel mae’r disgybl arni. 
Cysylltir y theori uchod gyda syniadaeth Maslow (Maslow's Hierarchy of Needs - Learning Theories, 2020), sef y pyramid. Y lefelau yw Hunan presennol, Parch cydraddoldeb, y syniad o berthyn, Diogelwch a Ffisegol. Canfu eu syniadaeth nid yw’r plentyn yn medru symud i fyny’r pyramid cyn deall pwrpas bob lefel. I’w gysylltu gyda fy syniadaeth, bydd angen sicrhau efallai bydd rhai plant ar gam 3 o’u hymyrraeth, ac efallai fydd angen cam 1 ar rai. Rhaid i’r unigolion ddeall yr hanfodion cyn symud ymhellach.
Gellir dadlau mai nad dim ond rôl yr athrawon yw sicrhau cynnydd o fewn gallu Iaith a Llythrennedd ei disgyblion; gall y rhieni neu ofalwyr, teulu estynedig neu mameg gyfrannu at gynnydd. Oblegid hyn gellir rieni ddefnyddio defnydd rhythm ac odl adref wrth ddysgu ffurfiau iaith ar ffurf tablau neu ar ffurf hwiangerddi.  
Nodir wefan  (Reggio: Philosophy and principles, 2020) syniadaeth Malaguzzi, (1993, t10) gan nodi dyfyniad sydd yn cytuno gyda’r syniadaeth uchod gan ddweud-
“ Children who are ‘rich in potential, strong, powerful, competent and, most of all, connected to adults and other children.”
Ymhellach, tanlinellir ymchwil ar wefan  (Working with Parents to Support Children’s Learning, 2020) fod ymgysylltiad da ac effeithiol gan rieni gyda’u plant,yn arwain at ddysgu tri mis ychwanegol dros gyfnod o flwyddyn. Tanlinellir felly gydag ymgysylltiad rieni a staff yr ysgol, fod plant yn medru dysgu llawer mewn amser byrrach os fod pawb yn cydweithio i gynyddu dealltwriaeth y plant.
Penderfynais ddewis y rhaglen Tric a Chlic fel ymyrraeth i gefnogi dysg Iaith a Llythrennedd y disgyblion o fewn fy ymchwil. Gwelir y disgyblion debygrwydd o ddefnyddio ymyrraeth arall pan yn ifanc gan ddefnyddio’r ymyrraeth “Dysgu gyda Sam” (Amdanom ni - Dysgu gyda Sam, 2020) ; felly maen’t yn deall ddull y rhaglen. Credaf fod ymyrraeth Tric a Chlic yn ddilyniant perffaith o’r ymyrraeth nodaf uchod, gan fod y ddau’n targedi i wella iaith y disgyblion, gan ganolbwyntio ar ddatblygu ffoneg. Teimlaf nid oes cyfyngder oed o ddefnyddio’r dulliau yma, dim ond fod y disgybl wedi deall ac yn ymroi yn ei gwaith, ac wedi deall ffoneg yr iaith i ddatblygu ymhellach.
Credaf fod ymyrraeth Tric a Chlic yn ymyrraeth dda ac effeithiol i gefnogi pob disgybl sydd angen y gefnogaeth llythrennedd, gan ei fod yn hawdd ei wahaniaethu ar gyfer y gyfriw. Rwyf wedi clywed geirda am y system gan bobl sydd yn y proffesiwn addysg, felly credaf ei fod yn syniad da gweithredu’r ymyrraeth yma a gweld y manteision ddaw i’r disgyblion.
Penderfynir mai’r bobl byddai’n gweithredu ar yr ymyrraeth fyddai’r cynorthwywyr dosbarth, gan eu bod yn medru cymryd y grŵp allan o sefyllfa a thasgau’r dosbarth a rhoi ei sylw gant y cant ar y disgyblion. Gweithredir hwy wrth symud y disgyblion hynny i gornel dawel yn yr ysgol, boed yn y dosbarth neu du hwnt. Nodir erthygl (A Quiet Place for Rough Moments |, 2003) syniadaeth Nelsen “Positive Discipline in the Classroom” mae’r cornel tawel yw lle mae’r plant yn medru mynd yn wirfoddol i roi cysur iddynt. Ond mae gwahaniaeth rhwng y gornel dawel a’r lleoliad “amser allan”. Yn ogystal, nodir erthygl (A Quiet Place for Rough Moments |, 2003) yn ogystal fod y gornel dawel yn golygu gwahanol bethau i blant o wahanol oed. Gall y rhesymau fod yn bethau bach i rywun chwech i saith oed, er enghraifft yn sefyllfa fy ymchwil, fod y gwaith llythrennedd yn dod yn ormod iddynt.
Diffinnir gwefan (Welsh Apps, 2020) mai Tric a Chlic yw un o’r adnoddau mwyaf poblogaidd mai Canolfan Peniarth wedi’u gyhoeddi. Esbonnir ei fod yn gynllun darllen ffonig synthetig cynyddol a systematig ar gyfer y cyfnod sylfaen ydyw, sydd yn gweithio ar dri cham penodol. Gweithredir yn llwyddiannus gan ddysgu synau llythrennau, hefyd sut i ffurfio geiriau gan ddefnyddio’r syniadaeth “syllu ar y sêr” i ffurfio’r gair. 
Penderfynais ddewis yr ymyrraeth yma gan fy mod yn medru addasu i wneud gemau amrywiol gan ddefnyddio’r pecyn a’r elfen o iaith rwyf am dargedi. Daw pob stori gyda chardiau ymyrraeth. Gall hyn fod yn gêm ychwanegol i wneud gyda’r disgyblion, a fedrir y gêm atgyfnerthu eu dysg yn ogystal â datblygu sgiliau newydd collant yn y dasg gyntaf. Gan mai ymyrraeth eithaf newydd ydyw, mae pawb yn mynd trwy’r un sefyllfa o weld pa dechneg sydd yn gweithio orau iddynt hwy. Gwelaf felly nid oes angen dilyn strwythur pendant, gan gymryd rôl arweiniol o fewn ein hysgolion i ddarganfod y ffordd lwyddiannus o ddefnyddio Tric a Chlic. Mae’n wych felly ein bod ni’n medru bod yn rhydd i weithredu’r ymyrraeth fel rydym yn gweld yn berthnasol i’r disgyblion dan sylw.
Gwelir felly fod llawer o bethau cadarnhaol am ddefnyddio’r ymyrraeth yma; er hyn, gwelir pethau negyddol am ddefnyddio’r dechneg yn ogystal. Dywedais eisoes fod tri lefel gwahanol i Dric a Chlic sydd yn helpu’r plant i wneud cynnydd. Gellir dadlau ei fod yn medru bod yn anodd i’r cynorthwyydd gan fod disgyblion y grŵp i gyd ar lefelau gwahanol. Gan fod pawb ar lefel gwahanol, sut mai sicrhau fod pawb yn derbyn yr un gefnogaeth yn y gwersi? Gellir dadlau fod angen gwneud y grŵp yn llai fyth, fel bod y rhai gwanaf o fewn eu llythrennedd angen cefnogaeth ddwys, bron un i un.
Nodir dogfen Llywodraeth Cymru “Cynnwys a chynorthwyo disgyblion” (2016)-
“Gall ymyrraeth gynnar fod yn allweddol i lwyddiant. Mae ystod o strategaethau i’w cael i atal ymddieithrio ym mhob oed, o ymgysylltu â rhieni ac addysg yn dechrau yn y cartref hyd at raglenni cymorth bugeiliol i gefnogi’r rheini sydd mewn perygl o gael eu gwahardd.”   
I gefnogi’r pwynt uchod, nid dim ond yn yr ysgol derbynnir ymyrraeth; gellir dderbyn adref gan eu rhieni neu ofalwyr. Anfantais i hynny er hyn yw efallai fod ambell riant ddim wedi cael cefnogaeth llythrennedd ei hun, ac efallai ddim yn ddigon hyderus i addysgu eu plant. Yn yr un modd, efallai byddant yn addysgu eu plant strwythur iaith anghywir gan ddilyn strwythur y Saesneg, neu ddim yn deall strwythur ffoneg y Gymraeg.
Cydnabyddir (Rivera, 2016) fod pethau cadarnhaol o roi’r cyfle i unigolion weithio mewn tasgau grŵp gan nodi fod dysgu yn y math hwn yn bwysig i bob unigolyn gael y cyfle i weithio yn y ffordd yma. Yn ychwanegol nodir fod ganddynt gyfle i ddysgu wrth eu cyfoedion, ac maent yn dod yn gyfarwydd gyda strwythur y dosbarth os eu bod yn gwneud tasgau tebyg yn aml. Ni ellir gwadu fod llawer o bethau cadarnhaol wedi’i nodi gan (Rivera, 2016), ond edrychir ochr arall y geiniog gan fod y datganiad yn holi’r cwestiwn “Is Group Learning Good for All Children?”. Pwysleisir yma nid oes dim yn bod gyda gwaith grŵp, ond nid yw’n hoffi’r ffaith ein bod ni’n paentio pawb gyda’r un brwsh gan ddweud fod gwaith grŵp yw’r dewis gorau i bawb. 
Gwelaf obygiadau o ddysgu o fewn grŵp bach, gan eu bod yn cael eu cymryd allan o ddysgu’r dosbarth. Gwelaf nad yw hyn yn syniad da i gyd, gan bod y disgyblion yn colli cysylltiad a’u cyfoedion. Mae cyfrifoldeb mawr ar y cynorthwyydd yma sydd yn cynnal y grŵp, gan hi sydd yn gyfrifol am roi’r sylfaen y iaith iddynt. Credaf wrth ddefnyddio’r ymyrraeth yma, llwyddiant ddaw i ddatblygiad a chynnydd Iaith a Llythrennedd y disgyblion.
Wrth dynnu tua’r terfyn, mae’r dadleuon a roddwyd ger bron yn dangos effeithrwydd yr ymyrraeth yma ar gyfer y grŵp. Yn ogystal, rhaid tanlinellu mai sgiliau tyngedfennol yw llythrennedd, felly sicrhaf fod pawb yn derbyn y gefnogaeth pwrpasol ar ei cyfer. Credaf mai pwysig yw fod ymyrraeth fel Tric a Chlic yn bodoli, gan fod yr ymyrraeth yma’n sicrhau i bawb ddysgu ar gyflymder eu hunain. 
Gallaf awgrymu’r ymyrraeth yma i ddosbarthiadau Cyfnod Sylfaen a disgyblion unigol sydd angen cymorth; a’i gyflwyno i rieni’n ogystal. Gwelaf fod llawer o rieni eisiau helpu eu plant, ond fod angen y gefnogaeth gam cyntaf arnynt. Gellir eu hyfforddi i ddysgu Tric a Chlic, gan mai cymuned yw ysgol, ac mae angen i bawb cyd-dynnu i sicrhau llwyddiant.
Y cam nesaf i ddisgyblion y grŵp fydd i weithio drwy’r pecynau ymyrraeth, gan gyflawni tasgau amrywiol ar bob pecyn. Bydd hyn yn sicrhau fod pob disgybl wedi derbyn sylfaen da i’r iaith, gan aneli at eu tynnu i ffwrdd o’r ymyrraeth yn y pen draw.

